**מקומות מחסה של בני אדם**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 38 - 39

# מטרות

* התלמידים יציינו שבני אדם בונים לעצמם מקומות מחסה מסוגים שונים.
* התלמידים יסבירו שבית הוא פתרון טכנולוגי שהאדם יצר להגנה ומחסה.

**הערכות לשיעור**

* להכין את כרטיסי המילים **הגנה, מחסה, בית, פתרון טכנולוגי**
* מומלץ לקרוא ב[קישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a1%d7%91%d7%99%d7%91%d7%aa-%d7%97%d7%99%d7%99%d7%9d/) את הרקע התיאורטי המדעי לנושאים שבפרק הראשון.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 35 - 37.

# מהלך השיעור (ראו בעמודים הבאים).

# מהלך השיעור: מקומות מחסה של בני אדם

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה ילמדו התלמידים על סוגי מחסה שונים ועל בית כפתרון טכנולוגי העונה על הצורך במחסה.  פותחים בדיון על מקומות המחסה של בני האדם ושואלים:   * מה מקום המחסה של בני האדם.? * מדוע בני האדם בונים בתים? * אילו בתים בונים בני האדם? * מדוע בני האדם בונים בתים מסוגים שונים? * במה הבתים של בני האדם דומים למקומות המחסה של בעלי החיים? * במה הם שונים מהם? |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **בתים מסוגים שונים,** עמוד 39. פעילות זו היא גרסה דיגיטלית של הפעילות בספר בגרסת נייר   קוראים את קטע הפתיחה בעמוד 38.  שואלים:   * מדוע בני אדם בונים בתים? * על איזה צורך נותנים הבתים מענה?   מבצעים את המשימה **אילו סוגי מחסה יש לבני אדם?,** עמודים 38 - 39.  עונים על שאלות בעמוד 39. |
| המשגה | מסכמים במליאת הכיתה בעזרת השאלות שבתבנית **שיח** עמוד 39.  בני אדם כמו שאר בעלי החיים זקוקים להגנה. בני אדם בונים לעצמם מקומות מחסה - מעונות המותאמים לצרכים שלהם ומותאמים לתנאי הסביבה. לבניית הבתים משתמשים בני אדם לרוב בחומרים הטבעיים שנמצאים בסביבתם.  מוצע לבקש מהתלמידים לעשות תחקיר על סוגי בתים שונים בתרבויות שונות כמו אוהל, איגלו, סוכה, ועוד . כל תלמיד מתבקש הציג צורה אחת של מגורים בתמונה ובמלל.  מוצע גם לדון בהתפתחות של בניית מחסה לאורך ההיסטוריה- ככל שהטכנולוגיה מתפתחת יש יותר חומרים ויותר ידע לבנות בתים עמידים ויעילים.  קוראים את המשפטים בתבנית **מה למדנו**? שבעמוד 40. |
| יישום | תולים את כרטיסי המילים שלמדנו **בית, מחסה, פתרון טכנולוגי, הגנה**  מחברים בין כל שתי מילים בעזרת מילה שלישית.   * בית (השלימו) פתרון טכנולוגי * מחסה (השלימו) הגנה |
| סיכוםורפלקציה | הַשְׁלִימוּ (הֵעָזְרוּ בְּמַחְסָן מִלִּים):   * בֶּדוּאִי גָּר ב (השלימו) * אסקימוסי גָּר ב (השלימו) * הָאָדָם הַקַּדְמוֹן גָּר ב (השלימו) * מֹוֹנְגֹוֹלִי גָּר ב (השלימו)   מַחְסָן מִלִּים: יֹרְטָה, מְעָרָה, איגלו, אֹהֶל   * מומלץ לקרוא בקישור [הבא](http://www.shaanan.ac.il/wp-content/uploads/2019/03/kan.pdf) את השיר **אישה באבטיח** שכתבה נורית זרחי.   ציירו בית דמיוני. |